Vilhelm Storm

Vilhelm Storm (1835–1913) var en norsk zoolog og konservator.Harald Nissen, d.e., Vilhelm Storm i Norsk biografisk leksikon.

Etter å ha gått på Trondheim Katedralskole fikk han stipend fra Det Kongelige Norske Videnskabers Selskab (DKNVS) i Trondheim, for å studere ved Det Kongelige Frederiks Universitet i Kristiania. Fra 1856 hadde han 57  år i fast jobb som konservator ved DKNVS' samlinger. Fra 1872 skrev han avhandlinger om sine undersøkelser av Trondheimsfjorden med bunnskrape, samt bøker om Trondheims fugleliv og natur ellers. Han ble medlem av DKNVS i 1868, satt i styret fra 1893 til 1897 og ble æresmedlem i 1906. Storm fikk også Nordstjerneordenen og St. Olavs Orden.Ole Nordgaard, Vilhelm Ferdinand Johan Storm, minnetale fra 1914. Vilhelm Storms gate på Kalvskinnet i Trondheim ble oppkalt etter han i 1913.

Han var sønn av sogneprest Frederik Elias Storm (1803–83) og Emilie Fredrikke Cathrine Rønne (1811–47). Søstera Thora Storm (1845–1935) ble feminist og skolebestyrer, mens broren Martin Luther Storm (1836–1916) var agronom som drev jordbruksskole. De var søskenbarn av filolog Johan Storm (1836–1920) og historiske Gustav Storm (1845–1903).
Utgivelser

Trondhjems Omegns Fugle
Iagttagelser over vaarens komme ved Trondhjem, 1913
Referanser

Kategori:Norske konservatorer
Kategori:Norske zoologer
Kategori:Norske sakprosaforfattere
Kategori:Personer fra Trondheim kommune
Kategori:Medlemmer av Det Kongelige Norske Videnskabers Selskab